 REPUBLIKA HRVATSKA

**ŠIBENSKO-KNINSKA ŽUPANIJA**

 **G R A D**  **Š I B E N I K**

**Upravni odjel za društvene djelatnosti**

Klasa: 602-01/24-01/18

Urbroj: 2182-1-05/1-24-1

Šibenik, 8. srpnja 2024.

Na temelju članka 34.a stavaka 1. i 2. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23), članka 3. Pravilnika o organizaciji i provedbi produženog boravka („Narodne novine“, broj 62/19) i članka 53. Statuta Grada Šibenika (Službeni glasnik Grada Šibenika broj 2/21), gradonačelnik Grada Šibenika donosi

**ODLUKU**

**o organizaciji i načinu provedbe produženog boravka u**

**osnovnim školama Grada Šibenika**

**za školsku 2024/2025. godinu**

***1. Opće odredbe***

Članak 1.

Ovom Odlukom utvrđuju se prednosti za uključivanje u produženi boravak, te se pobliže uređuje organizacija, obveze škole i osnivača, broj odgojno-obrazovnih skupina, financiranje i način provedbe produženog boravka u osnovnim školama (u daljnjem tekstu: Škola) čiji je osnivač Grad Šibenik u skladu sa Zakonom o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i aktima donesenim na temelju toga Zakona.

Članak 2.

Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

Članak 3.

Produženi boravak u smislu ove Odluke je poseban oblik odgojno-obrazovnog rada koji se organizira za učenike nakon redovite, obvezne nastave i školskih aktivnosti u trajanju od pet sati, a uključuje i prehranu učenika. Produženi boravak se u školskoj godini 2024./2025. organizira za učenike razredne nastave od prvog i drugog razreda, iznimno i od trećeg do četvrtog razreda u školama koje imaju adekvatne prostorne kapacitete za izvođenje programa. Škola s produženim boravkom dužna je organizirati dežurstvo učitelja za prihvat učenika.

**2.** ***Obveze škole i osnivača***

Članak 4.

 Na temelju ove Odluke, te iskazanih potreba i interesa roditelja/staratelja/skrbnika (u daljnjem tekstu: roditelj) Škola dostavlja Gradu Šibeniku, Upravnom odjelu za društvene djelatnosti (u daljnjem tekstu: Odjel), najkasnije do prvog srpnja zahtjev za organizacijom produženog boravka u slijedećoj školskoj godini koji mora sadržavati sljedeće podatke/dokumentaciju:

- broj učenika prijavljenih za produženi boravak,

- popis učenika prijavljenih za produženi boravak (ime i prezime učeni-ce/ka, adresa prebivališta) po

 razrednom odjeljenju,

- broj planiranih odgojno-obrazovnih skupina produženog boravka,

- dokaze o ispunjavanju uvjeta za provedbu produženog boravka (prostorne, kadrovske),

- druge podatke ili dokaze na traženje Odjela.

 O organizaciji, načinu i mogućnostima financiranja ili sufinanciranja provedbe programa produženog boravka odlučuje Odjel na temelju zahtjeva škole, propisanim standardima i propisima i u skladu s osiguranim sredstvima u Proračunu Grada Šibenika.

 Škola koja uvodi produženi boravak dužna je zatražiti odobrenje ministarstva nadležnog za obrazovanje te priložiti suglasnost osnivača i dokumentaciju iz stavka 1. ovog članka.

Članak 5.

Odgojno-obrazovna skupina produženog boravka ustrojava se od učenika istog ili dvaju i više razreda za provedbu neposrednog odgojno-obrazovnog rada namijenjen učenicima razredne nastave, a organizira se s najmanje 14, a u pravilu 20 učenika.

Članak 6.

Produženi boravak u pravilu započinje nakon redovite nastave i završava u 17:00 sati poslijepodne, ovisno o organizaciji smjenskog odnosno jednosmjenskog rada u školi.

Za prihvat učenika škola je dužna organizirati dežurstvo učitelja.

Program produženog boravka škole usklađuju s potrebama zaposlenih roditelja te svojim organizacijskim, kadrovskim i prostornim uvjetima.

Škola može odrediti vrijeme do kojeg je dijete obvezno biti u produženom boravku u svrhu nesmetanog provođenja odgojno obrazovnog rada, odnosno Godišnjeg programa rada produženog boravka te kako bi se poštivalo organizaciju rada škole.

Škola u kojoj se provodi produženi boravak, na temelju ove Odluke:

 - obavještava roditelje o načinu i vremenu prijave djeteta za produženi boravak, cijeni, te

 organizaciji i izvođenju produženoga boravka,

 - utvrđuje listu učenika koji ostvaruju pravo uključivanja u program produženoga boravka u

 slučaju da se prijavi veći broj učenika od planiranog u skladu s mogućnostima i propisanim

 uvjetima,

 - sklapa ugovor između s roditeljima učenika koji koristi navedenu uslugu.

Izvješće o provedenom upisu u Program produženog boravka škole su dužne dostaviti Odjelu do petnaestog rujna.

**3.  *Prednosti pri upisu učenika***

Članak 7.

Polaznici produženog boravka uključuju se u produženi boravak na temelju zahtjeva roditelja.

Prednost pri upisu u produženi boravak imaju učenici s prebivalištem unutar upisnog područja škole koju pohađaju, kojima su oba roditelja zaposlena, učenici samohranog zaposlenog roditelja ili zaposlenog roditelja u jednoroditeljskoj obitelji i učenici roditelja kojima je najmanje dvoje djece upisano u istu školu.

Dokumente s dokazima o ispunjavanju navedenih uvjeta roditelji dostavljaju školi.

Ako se za uključivanje u produženi boravak prijavi veći broj učenika od planiranog, a škola zbog nedostatnih financijskih, prostornih, kadrovskih ili drugih organizacijskih uvjeta ne može povećati broj odgojno obrazovnih skupina, prioritet pri uključivanju u produženi boravak škola utvrđuje na temelju navedenih kriterija.

***4. Broj odgojno-obrazovnih skupina produženog boravka***

Članak 8.

U školskoj godini 2024./2025. organizirati će se provedba produženog boravka iz članka 3. ove Odluke za 333 učenika u 20 odgojno-obrazovnih skupina u osnovnim školama:

1. Jurja Šižgorića - 4 odgojno-obrazovne skupine za 69 učenika (2 skupine I. razreda,

 1 skupina učenika II. razreda, te 1 skupina/kombinacija učenika II. i III. razreda);

1. Tina Ujevića - 2 odgojno-obrazovne skupine za 39 učenika (1 skupina/kombinacija

 učenika I. i III. razreda i 1 skupina II. razreda);

1. Jurja Dalmatinca - 2 odgojno-obrazovne skupine za 35 učenika (1 skupina I. razreda i

 1 skupina II. razreda);

1. Fausta Vrančića - 2 odgojno-obrazovne skupine za 23 učenika (1 skupina kombinacija

 učenika I. i II. razreda, te 1 skupina kombinacija učenika III. i IV. razreda);

1. Meterize – 3 odgojno-obrazovne skupine za 43 učenika (2 skupine I. razreda i 1

 skupina II. razreda);

1. Petra Krešimira IV. – 4 odgojno-obrazovne skupine za 65 učenika (2 skupine I.

 razreda i 2 skupine II. razreda);

1. Vidici - 3 odgojno-obrazovne skupine za 59 učenika (1 skupina I. razreda, 1 skupina

 II. razreda i 1 skupina III. razreda).

.

**5. *Raspodjela troškova i financiranje***

Članak 9.

Troškovi provedbe programa produženog boravka sastoje se od troškova za plaće i ostalih materijalnih prava radnika u produženom boravku, režijskih troškova, didaktičkog materijala i pribora te prehrane djeteta.

Troškove za rad učitelja koji izvodi program produženog boravka, troškove didaktičkog materijala i pribora te režijske troškove snosi Grad Šibenik.

Troškove obvezne prehrane u korištenju programa produženog boravka prema stvarnim cijenama i korištenju ove usluge snosi roditelj osim u slučaju kad su sredstva osigurana iz drugih izvora.

Članak 10.

Financijska sredstva za financiranje programa produženog boravka u 2024. godini planirana su u Proračunu Grada Šibenika za 2024., Razdjel 003 Upravni odjel za društvene djelatnosti, Glava: 00302 Osnovno školstvo, Aktivnost: A101401 Redovna djelatnost, a financijska sredstva za 2025. godinu planirana su u Projekciji Proračuna Grada Šibenika za 2025. godinu.

**6.  *Financiranje prehrane***

Članak 11.

Škola ispostavlja uplatnicu za prehranu djeteta u produženom boravku svakom roditelju korisnika usluge najkasnije do desetog u tekućem mjesecu.

Usluga prehrane djeteta plaća se u tekućem mjesecu za prethodni mjesec.

Roditelj – korisnik usluge dužan je platiti cijenu usluge iz prethodnog stavka na temelju uplatnice najkasnije do dvadesetog u tekućem mjesecu.

Ukoliko roditelj korisnika usluge ne plati iznos iz stavka 3. ovoga članka, škola će poslati prvu opomenu, a nakon druge opomene može raskinuti ugovor o korištenju produženog boravka.

***7. Završna odredba***

Članak 12.

Ova Odluka stupa na snagu danom donošenja, a bit će objavljena u „Službenom glasniku Grada Šibenika“ i mrežnim stranicama Grada Šibenika.

 GRADONAČELNIK

 Željko Burić, dr. med.

Dostaviti:

1. „Službeni glasnik Grada Šibenika“

2. www.sibenik.hr

3. Osnovne škole Grada Šibenika

4. Upravni odjel za financije

5. Dokumentacija – ovdje

6. Arhiv - ovdje